TAC12 TV - L'acusat de matar una prostituta a Valls diu que va tenir un arravatament
Durant la seva declaració l’acusat ha explicat que era client habitual de la víctima, de la qual es va enamorar. Per això li va demanar que deixés la prostitució i anés a viure amb ell. A l’abril del 2016 durant una trobada a casa d’ell, a Valls, van estar bevent, van acabar discutint i ella li va clavar una bufetada. Això va desencadenar la reacció d’ell, tot i que ha explicat que no recorda res del que va passar. Assegura que va actuar fruit d’un arravatament, sense premeditació, i que va perdre el control. Recorda que va veure la sang i el cos de la dona estès a terra, i va anar a la policia local de Valls, on va confessar els fets. Per això la defensa demana per ell la lliure absolució. Segons la fiscalia, en canvi, en el moment dels fets l’home era plenament conscient del que feia i del resultat que li causarien les lesions, ja que va colpejar la dona i li va clavar un ganivet fins que la va acabar degollant. Per això el considera autor d’un delicte d’assassinat i demana per ell 20 anys de presó. El judici ha començat aquest dilluns a l’Audiència de Tarragona.
Més en aquesta secció: « El PrimaverArt del Morell creix amb la incorporació de la dansa El PP destaca la previsió d'inversions en la proposta de pressupost de l'Estat »